義郴廖翁贈予靈壽杖歌以謝之
作者：李光
朝代：宋

paragraphs: 郴山峨峨水濺濺，清淑之氣鍾神仙。
山頭老木幾千年，不入樵斧隨飛烟。
廖翁好奇自掄選，真材不用加雕鐫。
鏗然入手龍脊瘦，宛轉隨步鶴膝堅。
今晨過我有喜色，磨捋持贈誇奇特。
老人年來腰脚頑，出入政藉扶持力。
拄上岡頭望故鄉，萬壑千巖纔咫尺。
天寒醉卧不出門，杖兮雖良長倚壁。